
	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблем 1: Промени в законодателството, с което се възлагат нови контролни  правомощия на Комисията за защита на потребителите и несъответствие на Устройствения правилник на КЗП на променената нормативна уредба, както и невъзможност при съществуващата структура на звената в Комисията за защита на потребителите да се  осъществяват правомощията ѝ в пълен обем и да се спазват законоустановените срокове за извършване на контрол и произнасяне по образуваните преписки.  

а) През 2016 г. с влизането в сила на Закона за кредитите за недвижими имоти на потребители (ЗКНИП) в българското законодателство са въведени изискванията на Директива 2014/17/ЕС на Европейския парламент и на Съвета от 4 февруари 2014 година  относно договорите за кредити за жилищни недвижими имоти за потребители и за изменение на директиви 2008/48/ЕО и 2013/36/ЕС и Регламент (ЕС). Законът съдържа разпоредби за прилагане на принудителни административни мерки от Комисията за защита на потребителите (КЗП) и БНБ и налагане на санкции при неизпълнение на изискванията на закона. Целта на ЗКНИП е да се осигури защита на интересите на потребителите; да се насърчи отговорно поведение от страна на кредиторите и кредитните посредници при предоставяне на кредити за недвижимо имущество, както и от страна на потребителите при вземане на кредит с цел предотвратяване на прекомерната им задлъжнялост. До приемането на закона КЗП не е изпълнявала предвидените контролни и помирителни функции по спорове, свързани с предоставянето и ползването на кредити за недвижимо имущество и поради тази причини те не са включени в устройствения ѝ правилник.
Съгласно §9 от ПЗР на закона, Устройственият правилник на Комисията за защита на потребителите трябва да се приведе в съответствие с изискванията на закона в едномесечен срок от влизането му в сила. 
През 2016 г. влязоха в сила множество изменения в Закона за тютюна, тютюневите и свързаните с тях изделия (ЗТТСТИ), произлизащи от задължението на държавите членки да въведат в националното си законодателство разпоредбите на Директива 2014/40/ЕС и Делегирана Директива 2014/109/ЕС в срок до 20 май 2016 г., което в България е направено със Закона за изменение и допълнение на Закона за тютюна, тютюневите и свързаните с тях изделия (обн., ДВ, бр. 28/2016 г.). Прецизирани са административно наказателните разпоредби на ЗТТСТИ с оглед избягване на идентични състави на нарушения и дублиране на права и задължения на един и същ субект в различни закони, както и съизмеримост на санкциите. Прецизирани са компетентните органи за установяване на нарушенията, съответно за налагане на административни наказания и принудителни административни мерки, както и размерите на санкциите, като съществена част от контролните правомощия са възложени на КЗП. 
По отношение на ЗТТСТИ, КЗП има правомощия за контрол относно предоставяната информация посредством етикети, листовки и опаковки, включително и за наличието на задължителни елементи за информиране на потребителите на български език върху опаковката, на тютюневи изделия, цигари, тютюн за ръчно свиване на цигари, тютюн за водна лула и нагреваеми тютюневи изделия, бездимни тютюневи изделия, изделия за пушене, различни от тютюневи изделия и др., в това число наличие на изискуемите здравни предупреждения. Освен за изброените продукти, КЗП следи и за спазване на изискванията за предоставяне на информация при продажба на електронни цигари, контейнери за многократно пълнене и течности, съдържащи никотин – обем на контейнерите, съдържание на никотин, данни върху потребителската опаковка и листовка. При осъществяване на контрола е предвидено да  се възлагат за изпитване проби от цигари, електронни цигари и др. изделия за пушене с цел установяване съответствието с обявения състав, обем на течностите и др. КЗП има вменени правомощия за контрол относно спазване на изискването  за  уведомяване Министерството на икономиката и индустрията за всяко изделие, което предстои да бъде пуснато на пазара от икономическите оператори.
Правомощията на КЗП обхващат и проверки относно  продажбата на тютюневи и свързани с тях изделия на територията на детски ясли и градини, училища, общежития за ученици, лечебни и здравни заведения и на техните прилежащи площи; тютюневи и свързани с тях изделия на спортни прояви и обществени мероприятия, организирани за деца и ученици; тютюневи и свързани с тях изделия на и от лица под 18 години, както и по отношение на предлагането и продажбата на потребители на тютюневи и свързани с тях изделия чрез услугите на информационното общество.
В случай, че бъдат установени нарушения или несъответствия, законът предвижда налагане на имуществени санкции. За определени нарушения на закона или когато КЗП има основателни причини да смята, че дадено изделие може да представлява сериозен риск за човешкото здраве, е предвидено правомощие за налагане и на принудителни административни мерки. 
Във връзка с направените промени в Закона за тютюна, тютюневите и свързаните с тях изделия и увеличаването на контролните правомощия на КЗП е необходимо изменение на текста относно тези правомощия в Устройствения правилник на КЗП, за да се постигне съответствието му с действащия към момента Закон за тютюна, тютюневите и свързаните с тях изделия.
С влизането в сила на Закона за предоставяне на цифрово съдържание и цифрови услуги и за продажба на стоки (ЗПЦСЦУПС), (ДВ, бр. 23 от 19.03.2021 г.), който въвежда в българското законодателство разпоредбите на Директива (ЕС) 2019/770 на Европейския парламент и на Съвета от 20 май 2019 г. за някои аспекти на договорите за предоставяне на цифрово съдържание и цифрови услуги и на Директива (ЕС) 2019/771 на Европейския парламент и на Съвета от 20 май 2019 г. за някои аспекти на договорите за продажба на стоки, за изменение на Регламент (ЕС) 2017/2394 и на Директива 2009/22/ЕО и за отмяна на Директива 1999/44/ЕО, се осигурява защита на потребителите относно някои общи правила за договорите за продажба между продавачите и потребителите.
Те обхващат съответствието на стоките с договора; средствата за правна защита при несъответствие; редът и условията за използването на тези средства за правна защита и търговските гаранции. Законът се прилага за договори за продажба между потребители и продавачи за доставката на стоки. Продавачите трябва да гарантират, че стоките, доставени на потребителя, отговарят на договора за продажба като: 
- съответстват на това, което е договорено и притежават характеристиките, изисквани от договора, отговарят на одобрените цели и т.н.;
 - съответстват на критерия за съответствие; 
 - отговарят на образеца или модела, показан на потребителя;
 - доставят се с принадлежностите, инструкциите и опаковките, които потребителят по принцип очаква и притежават качествата и чертите, които по принцип потребителят очаква. 
Продавачите отговарят за всяка липса на съответствие, която става явна в рамките на 2 години от доставката. През първата година потребителят не трябва да доказва, че недостатъкът е съществувал по време на доставката. 
За стоки с цифрови елементи:
 - продавачите трябва да информират и доставят на потребителя всички актуализации, необходими да ги поддържат в съответствие, за продължителността, която потребителят може разумно да очаква, освен ако цифровият елемент на стоките не е доставян продължително, в който случай актуализациите трябва да бъдат предоставяни за периода на доставка;
 - продавачите отговарят за всяко несъответствие, което става очевидно в рамките на 2 години от доставката, освен ако цифровият елемент не е трябвало да бъде доставян продължително време за по-дълъг период, в който случай продавачът отговаря по време на периода на доставка. 
Ако стоките не работят, потребителите имат право на следните средства за правна защита:
 - избор между поправка и замяна на стоките, безплатно, в рамките на разумно време и без големи неудобства. Продавачът може да даде алтернативно средство за правна защита, ако това, което е избрано, е невъзможно или включва неоправдани разходи за продавача;
 - пропорционално намаление на цените;
 - прекратяване на договора, ако дефектът не е минимален.
Търговските гаранции са правно обвързващи съгласно условията, определени в гаранцията и свързаната с тях реклама, което е по-изгодно за потребителя; Те трябва да бъдат предоставени на потребителя на ясен, разбираем език и по начин, който е достъпен за бъдеща справка.
Законът влезе в сила от 1 януари 2022 г. и съгласно чл. 57 контролът по него се осъществява от Комисията за защита на потребителите към министъра на икономиката и индустрията.
Съгласно §10 от ПЗР на закона, Устройственият правилник на Комисията за защита на потребителите трябва да се приведе в съответствие с изискванията на закона в едномесечен срок от влизането му в сила.
В Държавен вестник, бр. 20 от 11.03.2022 г., в сила от 28.05.2022 г., е обнародван Законът за изменение и допълнение на Закона за защита на потребителите (ЗИДЗЗП). Приемането на ЗИДЗЗП се налага от необходимостта от транспониране в българското законодателство на разпоредбите на Директива (ЕС) 2019/2161 на Европейския парламент и на Съвета от 27 ноември 2019 година за изменение на Директива 93/13/ЕИО на Съвета и на Директиви 98/6/ЕО, 2005/29/ЕО и 2011/83/ЕС на Европейския парламент и на Съвета относно по-доброто прилагане и модернизиране на правилата за защита на потребителите в Съюза, наричана по-нататък Директива (ЕС) 2019/2161.
Неефективното прилагане на законодателството за защита на потребителите в рамките на единния пазар на ЕС, породено от съществени различия в прилагането на законодателството в отделните държави - членки на ЕС, и липсата на индивидуални средства за защита на потребителите, претърпели вреди от прилагането на нелоялни търговски практики, налагат приемането на новата уредба на европейско ниво.
Директива (ЕС) 2019/2161 съдържа изисквания за осигуряване на ефективно прилагане на правилата за защита на потребителите и за предоставяне на индивидуални средства за защита на потребителите, претърпели вреди от използването на нелоялни търговски практики. Също така в Директива (ЕС) 2019/2161 се съдържат изисквания за пълно адаптиране на разпоредбите на законодателството за защита на потребителите към условията на цифровата икономика.
В Директивата има определени изисквания за премахване на ненужната регулаторна тежест за бизнеса във връзка с някои необосновани, остарели и повтарящи се изисквания за предоставяне на информация по отношение на нелоялните търговски практики и на договорите, сключени от разстояние и извън търговския обект.
С приемането на ЗИД на ЗЗП се обуславя необходимостта от по-пълно адаптиране на разпоредбите на Закона за защита на потребителите към условията на цифровата икономика, както и въвеждане в националното законодателство на разпоредбите на Директива (ЕС) 2019/2161. Въвеждане на изискванията на директивата в националното законодателство цели да модернизира разпоредбите на Закона за защита на потребителите и да създаде условия за ефективното им прилагане и да предостави индивидуални средства за защита на потребителите, претърпели вреди от използването на нелоялни търговски практики.
С приемането на ЗИД на Закона за защита на потребителите се постига пълно съответствие с Директива (ЕС) 2019/2161 в две насоки:
 - Увеличаване размера на глобите и имуществените санкции за нарушения на разпоредбите на Закона за защита на потребителите, особено по отношение на „широко разпространените нарушения“ и на „широко разпространените нарушения със съюзно измерение“, които са предмет на мерки за координирани дейности по прилагане на законодателството за защита на потребителите по Регламент (ЕС) 2017/2394, като по отношение на последните се предвижда имуществена санкция в размер до 4 на сто от оборота, реализиран от търговеца за предходната финансова година в съответната държава - членка на ЕС, или във всяка една от държавите - членки на ЕС, участващи в координираната дейност.
 - Определяне на обективни и неизчерпателни критерии за налагане на глоби и/или имуществени санкции в случаите на нарушения на законодателството за защита на потребителите. Наличието на повторни нарушения от един и същ търговец също ще бъде взето предвид за определяне тежестта на нарушението и съответно - необходимостта от увеличаване размера на глобата или имуществената санкция, с цел постигане на ефективно възпиране от извършването на нарушение.
Измененията на Закона за защита на потребителите също следва да бъдат отразени в Устройсвения правилник на КЗП.

б) При съществуващата структура на звената в Комисията за защита на потребителите се открояват затруднения при осъществяване на правомощията ѝ в пълен обем и неспазване на законоустановените срокове за извършване на контрол и произнасяне по образуваните преписки.  
В резултат на приемането на нови и/или изменение и допълнение на нормативни актове и транспониране на европейски директиви през годините значително са увеличени функциите и правомощията на Комисията за защита на потребителите (КЗП), както и обемът на работата, тъй като КЗП е единствената институция в Република България, която изпълнява държавната политика в областта на потребителското право, обхващащо многобройни нормативни актове в различни сфери от стопанската дейност в страната.  
В същото време щатната численост на администрацията на комисията не е променяна и това налага новите функции да бъдат възлагани на наличните служители, които нямат необходимата подготовка в съответните области, по които трябва да извършват контрол. Увеличава се сложността на извършваната контролна дейност, което предполага  специализация на служителите и подобряване на подготовката им в конкретни направления. Вследствие на това в последните години е налице перманентен проблем с невъзможността да се спазват законово определените срокове за извършване на проверки и за произнасяне, особено по подадени жалби на потребители, което води до недоволство от тяхна страна, често пъти до сигнали към Инспектората на Министерството на икономиката и индустрията, Омбудсмана на Република България, Администрацията на Министерския съвет и други органи. Проверките на посочените органи по потребителските сигнали допълнително натоварва КЗП и усложнява наличния проблем със спазване на сроковете.
През 2023 г. в Комисията за защита на потребителите са постъпили 143 броя сигнали, съдържащи оплаквания от работата ѝ, като в преобладаващата си част потребителите се оплакват от забавяне или липса на отговор по подадени жалби. Със сигурност забавяне има и по други  преписки, но потребителите не са подавали сигнали за това.
При наличната структура на служителите се възлагат и допълнителни задачи, неприсъщи на заеманите длъжности, което затруднява, отнема от времето за извършване на контрол и изисква повече усилия, тъй като служителите нямат необходимата подготовка за поемането на тези допълнителни задължения.
Проблемът е налице както в звената от специализираната, така и в звената от общата администрация.
Към настоящия момент общата численост на КЗП е 180 щатни бройки, в т. ч. председател, двама членове и главен секретар.  
Общата администрация на комисията е организирана в две дирекции – "Правни дейности, административно обслужване и човешки ресурси" с числен състав от 18 щатни бройки и  "Финансово-стопански дейности и управление на собствеността" – 10 щатни бройки, общо 28 бройки.
Специализираната администрация с обща численост 148 щатни бройки, е организирана в две дирекции:
 1. Главна дирекция "Контрол на пазара" с 6 регионални дирекции с обща численост 137 щатни бройки:
 а) регионална дирекция за областите София, Софийска, Кюстендил, Перник и Благоевград със седалище София;
 б) регионална дирекция за областите Видин, Монтана и Враца със седалище Монтана;
 в) регионална дирекция за областите Габрово, Велико Търново, Русе, Ловеч и Плевен със седалище Русе;
 г) регионална дирекция за областите Варна, Добрич, Шумен, Търговище, Разград и Силистра със седалище Варна;
 д) регионална дирекция за областите Бургас, Сливен и Ямбол със седалище Бургас;
 е) регионална дирекция за областите Пловдив, Смолян, Пазарджик, Хасково, Кърджали и Стара Загора със седалище Пловдив;
 2. дирекция "Защита на потребителите при продажби от разстояние" с численост 11 щатни бройки.
[bookmark: to_paragraph_id7544738]
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемите не е възможно да се решат в рамките на съществуващото законодателство чрез промяна в организацията на работа и/или чрез въвеждане на нови технологични възможности, тъй като с приемането на нови закони и промени в съществуващото законодателсво се възлагат нови задължения на КЗП, които следва да намерят отражение в Устройствения правилник:
- Закон за кредитите за недвижими имоти на потребители, въвеждащ изискванията на  Директива 2014/17/ЕС на Европейския парламент и на Съвета от 4 февруари 2014 година  относно договорите за кредити за жилищни недвижими имоти за потребители и за изменение на директиви 2008/48/ЕО и 2013/36/ЕС и Регламент (ЕС);
- Закон за тютюна, тютюневите и свързаните с тях изделия, въвеждащ разпоредбите на Директива 2014/40/ЕС и Делегирана Директива 2014/109/ЕС;
- Закон за предоставяне на цифрово съдържание и цифрови услуги и за продажба на стоки, който въвежда в българското законодателство разпоредбите на Директива (ЕС) 2019/770 на Европейския парламент и на Съвета от 20 май 2019 г. за някои аспекти на договорите за предоставяне на цифрово съдържание и цифрови услуги и на Директива (ЕС) 2019/771 на Европейския парламент и на Съвета от 20 май 2019 г. за някои аспекти на договорите за продажба на стоки, за изменение на Регламент (ЕС) 2017/2394 и на Директива 2009/22/ЕО и за отмяна на Директива 1999/44/ЕО;
- Закон за изменение и допълнение на Закона за защита на потребителите, транспониращ в българското законодателство разпоредбите на Директива (ЕС) 2019/2161 на Европейския парламент и на Съвета от 27 ноември 2019 година за изменение на Директива 93/13/ЕИО на Съвета и на Директиви 98/6/ЕО, 2005/29/ЕО и 2011/83/ЕС на Европейския парламент и на Съвета относно по-доброто прилагане и модернизиране на правилата за защита на потребителите в Съюза, наричана по-нататък Директива (ЕС) 2019/2161.
За решаването на проблемите със забавянето на преписките през годините са предприемани различни мерки, които са имали частичен успех, но те вече не са в състояние да помогнат и е необходимо да се промени структурата на комисията с цел оптимизация на процесите.
От началото на 2024 г. е внедрена нова интернет страница на КЗП, чрез която постъпват жалбите и сигналите на потребителите, изпратени по електронен път, като целта е по-бързата им обработка. Също така е внедрена нова деловодна система, даваща възможност за по-бърз обмен на вътрешни документи в рамките на комисията, включително с териториалните ѝ звена, както и преимуществено използване на електронен документооборот, но това също не доведе напълно до желания резултат.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не съдържа в цялост необходимата уредба и не отговаря на нормативните актове от по-висока степен, посочени по-горе.
Както беше посочено, дори след предприемането на множество мерки за преодоляване на проблема със забавянето на преписките и невъзможността за спазване на законоустановените срокове, същият все още е налице и очевидно е необходимо да се промени структурата на комисията с цел оптимизация на процесите.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Съгласно ПЗР на посочените по-горе закони, Устройственият правилник на Комисията за защита на потребителите трябва да се приведе в съответствие с изискванията им. Също така, промяната в структурата на комисията може да стане единствено чрез изменение и допълнение на устройствения правилник, тъй като се предвижда създаването на нови дирекции.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.


	2. Цели:
Цел 1: Разпределение на функциите по структурни звена и създаването на ефективна организация в дейността на Комисията за защита на потребителите за изпълнение на възложените чрез ЗКНИП,  ЗТТСТИ, ЗПЦСЦУПС и ЗЗП функции и постигане на по-пълно съответствие на устройствения правилник на КЗП с настъпилите промени в нормативната уредба.
Цел 2: Преодоляване на проблема със забавянето на преписките и неспазване на законоустановените срокове за постигане на по-добра и своевременна защита на потребителите в страната.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 

1. Всички потребители – всички физически лица, които придобиват стоки или ползват услуги, които не са предназначени за извършване на търговска или професионална дейност, и които действат извън рамките на своята търговска или професионална дейност.

2. Министерството на икономиката и индустрията

3. Комисията за защита на потребителите

4. Всички търговци, по смисъла на Закона за защита на потребителите, които сключват договори с потребители.

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	За решаване на дефинирания проблем вариантите на действие са ограничени до вариант „Без действие“ и вариант „Приемане на измененията и допълненията на УП на КЗП“ 

	Вариант 1: „Без действие“:
Описание:
При вариант „Без действие“ предложените изменения и допълнения не се приемат. В този случай УП на КЗП няма да съответства на актуалните реалности и няма да бъдат регламентирани функциите, възложени му от ЗКНИП,  ЗТТСТИ, ЗПЦСЦУПС и ЗИДЗЗП. Изпълнението им ще бъде невъзможно или ще води до съществени проблеми при извършването им, при тяхната координация, контрол и ръководство, поради което заложените в законодателството цели и промени ще останат „само на хартия“. Ще бъде значително затруднено спазването на определените срокове за извършване на контрол и за произнасяне по образувани преписки.
Положителни (икономически/социални/екологични) въздействия:
Не се установяват положителни въздействия.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Доколкото държавната политика се финансира преимуществено с бюджетни средства, тя е зависима от доброто управление на публичните финанси. В този смисъл неприемането на предложените изменения и допълнения на УП на КЗП няма да позволи тя да функционира ефективно, което косвено ще се отрази на възможността политиките, които се финасират с публични средства, да се реализират навреме и законосъобразно. Невъзможност за изпълнението на споменатото законодателство в определените срокове, което ще рефлектира  върху качеството на контрол в областта на законодателството за защита на потребителите, както и върху процеса на удовлетворяване на потребителите. 
Специфични въздействия:
Въздействия върху малките и средните предприятия:  не се установяват такива 
Административна тежест: няма административна тежест
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2: „Приемане на измененията и допълненията на УП на КЗП“:
Описание:
По проблем 1: 
При този вариант предложените изменения и допълнения на акта се приемат и се отразяват новите контролни правомощия по ЗКНИП,  ЗТТСТИ, ЗПЦСЦУПС и ЗИДЗЗП. Допълват се функциите на някои от административните звена на КЗП, като по този начин ще се повиши качеството, ефективността на работата и ще се повиши административния капацитет в администрацията на комисията, ще се създаде правна сигурност за потребителите по отношение на ефективното прилагане на разпоредбите на законодателството и предоставянето на индивидуални средства за защита на потребителите, претърпели вреди от използването на нелоялни търговски практики, ще се подобри контролната дейност в областта на законодателството за защита на потребителите. 
За постигане на по-пълна защита на потребителите в страната чрез привеждане в съответствие на устройствения правилник на КЗП с настъпилите промени в нормативната уредба и по-коректно описание на функциите ѝ, се предлагат следните промени в структурата на администрацията на комисията.
1. В чл. 5 от Устройствения правилник се допълват нововъзложените контролни функции по ЗКНИП,  ЗТТСТИ, ЗПЦСЦУПС и ЗИДЗЗП;
2. В специализираната администрация:
2.1. Създава се нова дирекция „Неравноправни клаузи и нелоялни търговски практики“, която да се специализира в анализиране на договорите с общи условия, предлагани на потребителите, както и в установяване наличието на нелоялни търговски практики. Извършването на тези проверки изисква повече време и по-специфични знания и умения от страна на проверяващите. Очаква се обособяването на такова звено и по-тясната му специализация да доведе до повишаване на качеството на приетите решения, както и до унифициране на практиката на комисията.
2.2. Създава се нова дирекция „Методология, анализи, координация“, която да поеме дейностите, съпътстващи контролната дейност, като изготвяне на планове, отчети, анализи на резултатите от контрола и открояване на забелязаните тенденции, изготвяне на вътрешни правила, попадащи в обхвата на функциите на специализираната администрация, указания и др. подобни; 
2.3. Прецизират се и се допълват функциите на дирекция „Защита на потребителите при продажби от разстояние“ съгласно измененията в нормативната уредба;
3. За главна дирекция "Контрол на пазара" се уточнява, че към нея функционират териториални звена. В правомощията на председателя на КЗП е предвидено той, като орган по назначаването съгласно чл. 50, ал. 7 от Закона за администрацията, да утвърждава структурата на административните звена, включително създаването, преобразуването и закриването на отдели и сектори в дирекциите и в главната дирекция, както и длъжностното разписание на служителите в администрацията. За предвижданата промяна няма да има нужда от промяна на Закона за защита на потребителите, където веднъж се споменава, че комисията има „териториални поделения“ и веднъж – „регионални звена“. Още повече – по този начин ще бъде спазен напълно чл. 4, ал. 3 от Закона за администрацията;
4. В общата администрация се създава нова дирекция - “ Международно сътрудничество и информационна политика”, с което да се постигне по-ефективно управление на дейностите, присъщи на общата администрация и при спазване на установените нормативи за нейната численост. 
5. Допълват се функциите на дирекция „Правни дейности, административно обслужване и човешки ресурси“, като се предвижда от нея да се осъществява предварителен контрол за законосъобразност преди вземането на всяко решение и/или предприемането на действия, имащи пряко финансово изражение в съответствие с изискванията на Закона за финансовото управление и контрол в публичния сектор (ЗФУКПС).
6. В съответствие с предлаганите изменения се променя и Приложението към чл. 2, ал. 3.

Правят се и някои по-незначителни промени, които прецизират разпоредбите на правилника.
Предвижданото преструктуриране на звената в администрацията на КЗП и преразпределение на функциите ще се извърши в рамките на числеността към момента – 180 щатни бройки, като промените ще се извършат при спазване на изискванията на Закона за администрацията, Закона за държавния служител и специалните закони. 
С приемането на предложените изменения, структурата на Комисията за защита на потребителите ще придобие следния вид:
Численост на персонала в Комисията за защита на потребителите – 180 щатни бройки
Председател	                                                                                                                           1
Членове на комисията 	                                                                                                             2
Главен секретар 	                                                                                                                           1
Обща администрация	                                                                                                           29 
в т.ч.:	
дирекция Правни дейности, административно обслужване и човешки ресурси“  	       11
дирекция „Финансови дейности, управление на собствеността и обществени поръчки“   12
дирекция „Международно сътрудничество и информационна политика“              	         6
Специализирана администрация	                                                                                           147
в т.ч.:	
Главна дирекция „Контрол на пазара“ с териториални звена  	                                 112
Дирекция „Неравноправни клаузи и нелоялни търговски практики“	                     13
Дирекция „Защита на потребителите при продажби от разстояние“                     	       11
Дирекция „ Методология, анализи и координация“	                                                  11

Вариантът не предвижда необходимост от допълнителни финансови средства за техника, персонал и др.

Положителни (икономически/социални/екологични) въздействия:
· УП на КЗП, съответстващ на действащото законодателство.
· Ясно регламентирани и разпределени нови контролни функции на специализираната администрация на КЗП, със структура, позволяваща добра координация, контрол и ръководство при изпълнението им.
· Ефективно прилагане на законодателството и контрола в областта на защита на потребителите и спазване на законоустановените срокове за контрол и произнасяне по преписки.

 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не са констатирани.
 (върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  Доколкото МСП попадат в кръга от заинтересовани страни от промените като част от бизнеса, всички разгледани ефекти по отношение на тази група заинтересовани страни, са относими и за МСП. 
Административна тежест: не се променя.

 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)



	5. Сравняване на вариантите:

Степени на изпълнение по критерии: 1) висока; 2) средна; 3) ниска.

	
	Вариант 1
 „Без действие“
	Вариант 2
„Приемане на измененията и допълненията на УП на КЗП“
	
	

	Ефективност
	


Цел 1 
Цел 2


	ниска
	висока
	
	

	Ефикасност
	  Цел 1
  Цел 2
	ниска
	висока
	
	

	Съгласуваност
	  Цел 1 
  Цел 2
	ниска
	висока
	
	






1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
Вариант 2 „Приемане на измененията и допълненията на УП на КЗП“:
Целта при въвеждане на дадено законодателство е неговото ефективно изпълнение. В тази връзка, Вариант 2 предлага позитиви като УП на КЗП, съответстващ на действащото законодателство, ясно регламентирани и презицирани нови контролни правомощия на КЗП, със структура, позволяваща добра координация, контрол и ръководство при изпълнението им, ефективно прилагане на законодателството и контрола в областта на защита на потребителите.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
Предложеното изменение и допълнение на УП на КЗП не води до промяна в административната тежест за физическите и юридическите лица. 




1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Предложеното изменение и допълнение на УП на КЗП не води до създаване на регулаторни режими и услуги от прилагането на препоръчителния вариант.



1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?
Предложеното изменение и допълнение на УП на КЗП не води до създаване на нови регистри и услуги.


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


За проекта на акт ще бъдат проведени обществени консултации с гражданите и юридическите лица, като същият, заедно с доклада и предварителната оценка на въздействието, ще бъде публикуван на интернет страниците на Комисията за защита на потребителите, Министерството на икономиката и индустрията и на Портала за обществени консултации. Срокът за предложения и становища по проекта, публикуван за обществени консултации, ще бъде 30 дни. След приключването на обществената консултация и преди приемането му, КЗП ще публикува на интернет страницата си и на Портала за обществени консултации справка за постъпилите предложения заедно с обосновка за неприетите предложения.

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
С приемането на УП на КЗП се допълват и прецизират контролните правомощия на КЗП, произтичащи от обнародването на:
- Закон за кредитите за недвижими имоти на потребители, въвеждащ изискванията на  Директива 2014/17/ЕС на Европейския парламент и на Съвета от 4 февруари 2014 година  относно договорите за кредити за жилищни недвижими имоти за потребители и за изменение на директиви 2008/48/ЕО и 2013/36/ЕС и Регламент (ЕС);
- Закон за тютюна, тютюневите и свързаните с тях изделия, въвеждащ разпоредбите на Директива 2014/40/ЕС и Делегирана Директива 2014/109/ЕС;
- Закон за предоставяне на цифрово съдържание и цифрови услуги и за продажба на стоки, който въвежда в българското законодателство разпоредбите на Директива (ЕС) 2019/770 на Европейския парламент и на Съвета от 20 май 2019 г. за някои аспекти на договорите за предоставяне на цифрово съдържание и цифрови услуги и на Директива (ЕС) 2019/771 на Европейския парламент и на Съвета от 20 май 2019 г. за някои аспекти на договорите за продажба на стоки, за изменение на Регламент (ЕС) 2017/2394 и на Директива 2009/22/ЕО и за отмяна на Директива 1999/44/ЕО;
- Закон за изменение и допълнение на Закона за защита на потребителите, транспониращ в българското законодателство разпоредбите на Директива (ЕС) 2019/2161 на Европейския парламент и на Съвета от 27 ноември 2019 година за изменение на Директива 93/13/ЕИО на Съвета и на Директиви 98/6/ЕО, 2005/29/ЕО и 2011/83/ЕС на Европейския парламент и на Съвета относно по-доброто прилагане и модернизиране на правилата за защита на потребителите в Съюза, наричана по-нататък Директива (ЕС) 2019/2161.


…………………………………………………………………..……………………… ………………………………………………………………………………………….
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Няма.
Приложете необходимата допълнителна информация и документи.

	11. Информационни източници:
ЗКНИП,  ЗТТСТИ, ЗПЦСЦУПС и ЗИДЗЗП и годишните доклади за дейността на КЗП. 
https://www.kzp.bg/bg/zakoni-i-reglamenti/?navid=720870720870
https://www.kzp.bg/bg/godishni-dokladi/
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност: Иванета Георгиева – главен секретар на Комисия за защита на потребителите
Дата: 27.08.2024 г.
Подпис: 

